အိုကေ

ရီမုတ်တစ်ခုရှိ "အိုကေ" ခလုတ် အိုကေ (OK၊ Ok၊ ok၊ okay၊ O.K) သည် အတည်ပြုချက်၊ လက်ခံမှု၊ သဘောတူညီချက်၊ ထောက်ခံမှု၊ အသိအမှတ်ပြုမှု သို့မဟုတ် လျစ်လျူရှုခြင်း၏ လက္ခဏာတို့ကိုဖော်ပြသည့် အမေရိကန် အင်္ဂလိပ် စကားလုံးဖြစ်သည်။ အိုကေကို အခြားဘာသာစကားများတွင် မွေးစားစကားလုံးအဖြစ် မကြာခဏအသုံးပြုသည်။ ၎င်းကို ကမ္ဘာပေါ်တစ်ဝှမ်း မကြာခဏပြောလေ့ရှိသော သို့မဟုတ် ရေးသားလေ့ရှိသည့်စကားလုံးအဖြစ် ဖော်ပြထားသည်။ ထိုစကားလုံး၏ မူလရင်းမြစ်မှာ အငြင်းပွားဖွယ်ဖြစ်နေသည်။ နာမဝိသေသနအနေဖြင့် အိုကေသည် "ကောင်းသည်" နှင့်ယှဉ်လျှင် အဓိကအားဖြင့် "လုံလောက်သော" သို့မဟုတ် "လက်ခံနိုင်သော" ဟူသော အဓိပ္ပါယ်ကိုဆောင်ပြီး "ဆိုးသည်" နှင့်ယှဉ်ပါက "အလယ်အလတ်လောက်သာ" ဟုအဓိပ္ပာယ်ရသည်။ ကြိယာ၊ ကြိယာဝိသေသန၊ အာမေဍိတ်အနေဖြင့်လည်း အသုံးပြုနိုင်သည်။ ‌အများအားဖြင့် အတည်ပြုချက်များရယူရာတွင် အသုံးပြုလေ့ရှိသည်။ ယူနီကုဒ် ကိုးကား ကဏ္ဍ:ဗန်းစကား ကဏ္ဍ:အင်္ဂလိပ် စကားလုံးများ